Dreifürstenstein (Alexanderschanze)
De Dreifürschtestei isch en Gränzstei uf de Alexanderschanze us em Johr 1673.

Lag 
De Gränzstei stoht öppe 250 Meter südweschtlich vom Hotel Alexanderschanze, we me vo Bad Peterstal-Griesbach her chunnt uf de rechte Site vo de B 28 ugfähr 15 Meter ewäg vo de Schtroos.

Gschicht  
Er het ursprünglich d Gränze zwische Württebärg, em Fürschtetum Fürschtebärg und em Fürschtbischtum Stroosburg markiirt. Wo im 1803 s Gebiet vom Fürschtbischtum Stroosburg ans Kurfürschtetum Bade und im 1806 s Fürschtetum Fürschtebärg ans Grossherzogtum Bade gfallen isch, het de Stei d Gränze zwüsche Bade und Württebärg markiirt, wo hüt als Gränz zwüche de Landchreis Freudestachdt und em Ortenauchreis witer existiirt.

Stei 
Uf de Nordsite isch d Johreszahl aageh und s Wappe vom Hochstift und Bischtum Stroosburg, uf de Oschtsite gseht me di Initiale vom Herzog vo Württebärg EHZW und es viirteiligs württebärgischs Wappe, uf de Südsite stoht d Zahl 62 und uf de Weschtsite stoht FF für Fürschtebärg. S fürschtebärger Wappe isch aber nümm z finde, wil es mit durch es badischs ersetzt worde-n-isch.

Weblink 

Bade
Wirtteberg
Ortenaukreis